aktivitør
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Helse- og oppvekstfag
Aktivitør er en yrkesutøver som arbeider innen helse- og sosialsektoren ved for eksempel rehabiliteringssenter, dagsenter for eldre, bokollektiv eller vernet bedrift. Aktivitørens hovedoppgave er å aktivisere brukeren gjennom å tilrettelegge for aktiviteter som oppleves som meningsfulle og stimulerende.
Aktivitøren har kompetanse til å bruke aktiviteter målrettet for å vedlikeholde brukerens funksjonsnivå, og gi en opplevelse av mestring. Aktivitøren kan også bruke aktiviteter som ledd i en behandling under veiledning av ergoterapeut. Utdanning Opplæringen skjer normalt over to år i videregående skole. Første året: vg1 Helse- og oppvekstfag. Andre året: vg2 Aktivitør. Deretter jobber man som lærling i to år i en bedrift.  Læretiden avsluttes med en fagprøve.Med minst fem års allsidig praksis og en teoriprøve i faget er det også mulig å gå opp til fagprøven som praksiskandidat.Fagbrev som aktivitør gir ikke grunnlag for autorisasjon som helsepersonell slik som utdanning som ergoterapeut gjør. Les mer i Store norske leksikon ergoterapi ergoterapeut miljøterapeut Eksterne lenker utdanning.no: aktivitør